CELEX: 32017D0098
Language: hu
Date: 2017-01-18 00:00:00
Title: A Bizottság (EU) 2017/98 végrehajtási határozata (2017. január 18.) a 2013/519/EU végrehajtási határozat mellékletének a kutyák, macskák és görények Unióba való behozatalára vonatkozó állat-egészségügyi bizonyítványminta tekintetében történő módosításáról (az értesítés a C(2017) 123. számú dokumentummal történt) (EGT-vonatkozású szöveg. )

20.1.2017   
               
               
                  HU
               
               
                  Az Európai Unió Hivatalos Lapja
               
               
                  L 16/37
               
            A BIZOTTSÁG (EU) 2017/98 VÉGREHAJTÁSI HATÁROZATA
      (2017. január 18.)
      a 2013/519/EU végrehajtási határozat mellékletének a kutyák, macskák és görények Unióba való behozatalára vonatkozó állat-egészségügyi bizonyítványminta tekintetében történő módosításáról
      
         
            (az értesítés a C(2017) 123. számú dokumentummal történt)
         
      
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (2) bekezdése első albekezdésének b) pontjára,
      mivel:
      
                  (1)
               
               
                  A 92/65/EGK irányelv értelmében kutyák, macskák és görények csak behozatali engedéllyel rendelkező területekről és harmadik országokból, az irányelvben ismertetett eljárással összhangban megállapított mintának megfelelő egészségügyi bizonyítvány kíséretében hozhatók be az Unióba. Az állat-egészségügyi bizonyítványmintát a 2013/519/EU bizottsági végrehajtási határozat (2) mellékletének 1. része tartalmazza.
               
            
                  (2)
               
               
                  Az állat-egészségügyi bizonyítványminta hivatkozást tartalmaz a 2004/211/EK bizottsági határozat (3) I. mellékletében vagy a 206/2010/EU bizottsági rendelet (4) II. mellékletének 1. részében szereplő területről vagy harmadik országból érkezett, vagy ilyen területeken vagy harmadik országokon a későbbiekben áthaladó kutyáktól, macskáktól és görényektől vett vérmintákon elvégzendő, a veszettség elleni vakcinázás eredményességét megerősítő immunválasz-vizsgálatra.
               
            
                  (3)
               
               
                  mivel több alkalommal is előfordult, hogy a veszettségre vonatkozó ellenanyag-titrálási vizsgálatok eredményeit tartalmazó laboratóriumi jelentéseket meghamisították, indokolt felkérni a területeken vagy harmadik országokban dolgozó tanúsító tisztviselőket arra, hogy a szóban forgó vizsgálatok kielégítőnek minősített eredményeit csak a laboratóriumi jelentés valódiságának ellenőrzése után hitelesítsék. Az állat-egészségügyi bizonyítványmintában fel kell tüntetni egy kifejezetten erre vonatkozó útmutatást.
               
            
                  (4)
               
               
                  A kutyák, macskák vagy görények tetoválása vagy transzpondere létrehozásának vagy leolvasásának dátumára vonatkozó, az állat-egészségügyi bizonyítványminta I. részében szereplő bejegyzést egyes harmadik országokban dolgozó tanúsító tisztviselők rosszul értelmezték, ami az állat-egészségügyi határállomásokon végzett állatorvosi ellenőrzések során problémákat okozott. A félreértések elkerülése érdekében a szóban forgó bejegyzést törölni kell az állat-egészségügyi bizonyítványmintának az állatok leírására szolgáló I. részéből, és a bizonyítvány II. részébe kell beilleszteni, amely az állatokra vonatkozó igazolást tartalmazza. A II. részbe fel kell venni ezenfelül egy kifejezetten a megjelölés ellenőrzésére vonatkozó útmutatást is.
               
            
                  (5)
               
               
                  A 2013/519/EU végrehajtási határozat mellékletét ezért ennek megfelelően módosítani kell.
               
            
                  (6)
               
               
                  A kutyák, macskák és görények Unióba történő behozatalában bekövetkező zavarok elkerülése érdekében az e határozat hatálybalépése előtt alkalmazandó uniós szabályoknak megfelelően kiállított bizonyítványok használatát egy átmeneti időszakra bizonyos feltételek mellett engedélyezni kell.
               
            
                  (7)
               
               
                  Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A HATÁROZATOT:
      1. cikk
      A 2013/519/EU végrehajtási határozat melléklete az e határozat mellékletében foglaltak szerint módosul.
      2. cikk
      A 2017. június 30-ig tartó átmeneti időszakban a tagállamok engedélyezik azon kutyák, macskák és görények Unióba való behozatalát, amelyek rendelkeznek a 2013/519/EU végrehajtási határozat e határozattal bevezetett módosításokat megelőző változata mellékletének 1. részében szereplő minta alapján legkésőbb 2017. május 31-én kiállított egészségügyi bizonyítvánnyal.
      3. cikk
      Ezt a határozatot 2017. június 1-jétől kell alkalmazni.
      4. cikk
      Ennek a határozatnak a tagállamok a címzettjei.
      
         Kelt Brüsszelben, 2017. január 18-án.
         
            
               a Bizottság részéről
            
            Vytenis ANDRIUKAITIS
            
               a Bizottság tagja
            
         
      
      
         (1)  HL L 268., 1992.9.14., 54. o.
      
      
         (2)  A Bizottság 2013/519/EU végrehajtási határozata (2013. október 21.) a kutyák, macskák és görények behozatalára engedéllyel rendelkező területek és harmadik országok jegyzékének, továbbá az ezen állatok behozatalára vonatkozó bizonyítványminta megállapításáról (HL L 281., 2013.10.23., 20. o.).
      
         (3)  A Bizottság 2004/211/EK határozata (2004. január 6.) a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról. (HL L 73., 2004.3.11., 1. o.).
      
         (4)  A Bizottság 206/2010/EU rendelete (2010. március 12.) az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állat-egészségügyi bizonyítványra vonatkozó követelmények megállapításáról (HL L 73., 2010.3.20., 1. o.).
      
         MELLÉKLET
         A mellékletben az 1. rész helyébe a következő szöveg lép:
         
            „1. RÉSZ
            
               Kutyák, macskák és görények Unióba történő behozatalára vonatkozó állat-egészségügyi bizonyítványminta
            
            Szövege kép
            
               ORSZÁG:
               Állat-egészségügyi bizonyítvány az EU-ba történő szállításhoz
               I. rész: A feladott szállítmány adatai
               I.1. Feladó
               Név
               Cím
               Ország
               Telefonszám
               I.2. A bizonyítvány hivatkozási száma
               I.2.a.
               I.3. Központi illetékes hatóság
               I.4. Helyi illetékes hatóság
               I.5. Címzett
               Név
               Cím
               Ország
               Telefonszám
               I.6.
               I.7. Származá-si ország
               ISO-kód
               I.8.
               I.9. Rendelteté-si ország
               ISO-kód
               I.10. Rendeltetési régió
               Kód
               I.11. Származási hely
               Név Engedélyszám
               Cím
               Név Engedélyszám
               Cím
               Név Engedélyszám
               Cím
               I.12. Rendeltetési hely
               Név Engedélyszám
               Cím
               I.13. Berakodás helye
               I.14. Indulás dátuma
               I.15. Szállítóeszköz
               Repülőgép Hajó Vasúti vagon
               Közúti jármű Egyéb
               Azonosítás
               Okmányhivatkozások
               I.16. A beléptető állat-egészségügyi határállomás az EU területén
               I.17.
               I.18. Az áru ismertetése
               I.19. Árukód (HR-kód)
               010619
               I.20. Mennyiség
               I.21.
               I.22. Csomagok száma
               I.23. Plombaszám/Konténerszám
               I.24.
            
            Szövege kép
            
               I.25. Az alábbiak céljából hitelesített áruk:
               Egyéb Kedvtelésből tartott állatok Engedélyezett szervezetek
               I.26.
               I.27. Az EU-ba történő behozatalra vagy beléptetésre
               I.28. Az áruk azonosítása
               Faj (Tudományos megnevezés)
               Azonosító rendszer
               Azonosító szám
               Születési idő [éééé.hh.nn.]
            
            Szövege kép
            
               ORSZÁG
               Kutyák, macskák és görények Unióba történő behozatala
               II. Egészségügyi információk
               II.a. A bizonyítvány hivatkozási száma
               II.b.
               (harmadik ország neve) alulírott hatósági állatorvosa ezúton igazolom, hogy az I.28. rovatban ismertetett állatok:
               II.1. olyan, az I.11. rovatban ismertetett gazdaságokból vagy üzleti tevékenységekből származnak, amelyeket az illetékes hatóság nyilvántartásba vett, amelyekben állat-egészségügyi okokra visszavezethető tilalom nincs érvényben, amelyekben az állatokat rendszeres vizsgálatnak vetik alá, és amelyek megfelelnek az állatjóléti követelményeknek;
               II.2. betegségre utaló tünetet nem mutattak, és a szállításuk előtti 48 órában valamennyi állaton az illetékes hatóság által felhatalmazott állatorvos által elvégzett vizsgálat kimutatta, hogy az állatok a vizsgálat időpontjában a tervezett szállításhoz megfelelő állapotban vannak;
               (1) vagy [II.3. az I.12. rovatban ismertetett és a 92/65/EGK tanácsi irányelv C. melléklete értelmében jóváhagyott szervezetek, intézmények vagy központok részére szánt állatok, és olyan területről vagy harmadik országból származnak, amelyek szerepelnek az 577/2013/EU bizottsági végrehajtási rendelet II. mellékletében.]
               (1) vagy [II.3. a veszettség elleni vakcina beadásának időpontjában legalább 12 hetesek voltak, és az 576/2013/EU európai parlamenti és tanácsi rendelet III. mellékletében foglalt érvényességi követelményeknek megfelelően elvégzett veszettség elleni elsődleges vakcinázásuk (2) óta legalább 21 nap telt el, valamint az ezt követő ismételt védőoltásokat mindig az előző vakcinázás érvényességi idején belül adták be (3);] valamint
               (1) vagy [II.3.1. az 577/2013/EU bizottsági végrehajtási rendelet II. mellékletében szereplő területről vagy harmadik országból származnak, és a táblázatban szerepelnek a jelenlegi veszettség elleni vakcinázásra vonatkozó adatok];
               (1) vagy [II.3.1. a 2004/211/EK bizottsági határozat I. mellékletében vagy a 206/2010/EU bizottsági rendelet II. mellékletének 1. részében felsorolt területről vagy harmadik országból érkeznek vagy ilyen területen vagy harmadik országon fognak áthaladni, és az illetékes hatóság által felhatalmazott állatorvos által vett vérmintájukon veszettségre vonatkozó ellenanyag-titrálási vizsgálatot (4) végeztek az alábbi táblázatban megadott időpontban, amely az előző vakcinázás időpontjánál legalább 30 nappal később, jelen bizonyítvány kiállításánál pedig legalább három hónappal korábban volt, a vizsgálat pedig 0,5 NE/ml-rel egyenértékű vagy annál nagyobb ellenanyagtitert (5) igazolt, továbbá a későbbi, ismételt védőoltásokat mindig az előző védőoltás érvényességi idején belül adták be, és a jelenlegi veszettség elleni vakcinázásra vonatkozó adatok, valamint az immunválasz-vizsgálat elvégzéséhez szükséges vérminta levételének időpontja szerepelnek a táblázatban:
               II. rész: Igazolás
               Transzponder vagy tetoválás
               A vakcinázás dátuma [éééé.hh.nn.]
               Az oltóanyag neve és gyártója
               Tételszám
               A vakcinázás érvényessége
               A vérminta levételének dátuma [éééé.hh.nn.]
               Az állat transzpon-derének vagy tetoválás-ának alfanume-rikus kódja
               A beültetés és/vagy leolvasás dátuma (6) [éééé.hh.nn.]
               Érvényesség kezdete [éééé.hh.nn.]
               Érvényesség vége [éééé.hh.nn.]
               ];
               (1) vagy [II.4. olyan kutyák, amelyeket az 1152/2011/EU felhatalmazáson alapuló bizottsági rendelet I. mellékletében felsorolt tagállamokba szállítanak, és amelyek kaptak kezelést Echinococcus multilocularis ellen, és a kezelést végző állatorvos által az 1152/2011/EU felhatalmazáson alapuló bizottsági rendelet (7) (8) 7. cikkével összhangban elvégzett kezelés részleteit a következő táblázat tartalmazza.]
               (1) vagy [II.4. amelyek nem kaptak kezelést Echinococcus multilocularis ellen.]
            
            Szövege kép
            
               ORSZÁG
               Kutyák, macskák és görények Unióba történő behozatala
               II. Egészségügyi információk
               II.a. A bizonyítvány hivatkozási száma
               II.b.
               A kutya transzponderének vagy tetoválásának alfanumerikus kódja
               Echinococcus elleni kezelés
               A kezelést végző állatorvos adatai
               A termék neve és gyártója
               A kezelés dátuma [éééé.hh.nn.] és időpontja [00:00]
               Név (nagybetűkkel), bélyegző és aláírás
               ]
               Megjegyzések
               a) Ez a bizonyítvány kutyákra (Canis lupus familiaris), macskákra (Felis silvestris catus) és görényekre (Mustela putorius furo) vonatkozik.
               b) E bizonyítvány a hatósági állatorvos általi kiállítás napjától számított tíz napig érvényes. Tengeri szállítás esetén a 10 napos időtartam a tengeri utazás időtartamának megfelelő további időszakkal meghosszabbodik.
               I. rész:
               I.11. rovat: Származási hely: a feladó létesítmény neve és címe. Adja meg az engedélyszámot vagy a nyilvántartási számot.
               I.12. rovat: Rendeltetési hely: kötelező feltüntetni, ha az állatokat a 92/65/EGK tanácsi irányelv C. melléklete értelmében jóváhagyott szervezetek, intézmények vagy központok részére szánják.
               I.25. rovat: Az alábbiak céljából hitelesített áruk: ha az állatok szállítása az 576/2013/EU európai parlamenti és tanácsi rendelet 5. cikkének (4) bekezdése szerint történik, az „egyéb” megjelölést kell feltüntetni.
               I.28. rovat: Azonosító rendszer: válasszon a következők közül: transzponder vagy tetoválás.
               Azonosító szám: adja meg a transzponder vagy a tetoválás alfanumerikus kódját.
               II. rész:
               (1) A nem kívánt rész törlendő.
               (2) Az újraoltást elsődleges vakcinázásnak kell tekinteni, amennyiben nem az előző vakcinázás érvényességi idején belül hajtották végre.
               (3) A bizonyítványhoz csatolni kell az érintett állatok azonosítását szolgáló és a vakcinázásuk részleteit igazoló okmányok hitelesített másolatát.
               (4) A II.3.1. pontban említett, veszettségre vonatkozó ellenanyag-titrálási vizsgálatra a következő követelmények vonatkoznak:
               — a vizsgálatot legalább 30 nappal a védőoltás időpontja után és három hónappal a behozatali időpont előtt, az illetékes hatóság által felhatalmazott állatorvos által vett mintán kell elvégezni,
               — az ellenanyagpróbának 0,5 NE/ml-rel egyenértékű vagy annál nagyobb, veszettségvírust semlegesítő ellenanyagszintet kell igazolnia,
               — a vizsgálatot a 2000/258/EK tanácsi határozat 3. cikkének megfelelően engedélyezett laboratóriumban kell elvégezni (az engedélyezett laboratóriumok listája a következő weboldalon érhető el: http://ec.europa.eu/food/animal/liveanimals/pets/approval_en.htm)
            
            Szövege kép
            
               ORSZÁG
               Kutyák, macskák és görények Unióba történő behozatala
               II. Egészségügyi információk
               II.a. A bizonyítvány hivatkozási száma
               II.b.
               — a vizsgálatot nem kell újból elvégezni, ha a megfelelő eredményt hozó vizsgálat után az állat az előző védőoltás érvényességi idején belül ismételten veszettség elleni védőoltást kap.
               A bizonyítványhoz csatolni kell az engedélyezett laboratórium hivatalos jelentésének hitelesített másolatát a II.3.1. pontban említett, veszettségre vonatkozó ellenanyagpróba eredményéről.
               (5) Ezen eredmények igazolása révén a hatósági állatorvos megerősíti, hogy legjobb tudása szerint és – szükség esetén – a jelentésben feltüntetett laboratóriummal egyeztetve ellenőrizte a II.3.1. pontban említett ellenanyag-titrálási vizsgálatra vonatkozó laboratóriumi jelentés hitelességét.
               (6) A (3) lábjegyzettel összefüggésben az e bizonyítványba történő minden új bejegyzés előtt ellenőrizni kell az érintett állatok 2011. július 3. előtt elhelyezett transzponder vagy tisztán olvasható tetoválás révén történő megjelölését, és ennek minden esetben meg kell előznie a szóban forgó állatokon végzendő vakcinázást vagy adott esetben vizsgálatot.
               (7) A II.4. pontban említett, az Echinococcus multilocularis elleni kezelésre a következő követelmények vonatkoznak:
               — a kezelést a kutyáknak az 1152/2011/EU felhatalmazáson alapuló bizottsági rendelet I. mellékletében felsorolt tagállamokba vagy azok területrészeibe történő tervezett belépési időpontja előtt nem több mint 120 órával és nem kevesebb mint 24 órával állatorvosnak kell elvégeznie,
               — a kezelésnek olyan jóváhagyott gyógyszerrel kell történnie, amely megfelelő dózisban tartalmaz prazikvantelt vagy olyan hatóanyagot, amely önállóan vagy mással együtt alkalmazva bizonyítottan csökkenti az érintett gazdafajokban az Echinococcus multilocularis kifejlett és kifejletlen intesztinális formáinak populációját.
               (8) A II.4. pontban említett táblázatot olyan további kezelések adatainak rögzítésére kell használni, amelyeket a bizonyítvány aláírása után, de az 1152/2011/EU felhatalmazáson alapuló bizottsági rendelet I. mellékletében felsorolt tagállamokba vagy azok területrészeibe történő tervezett belépés előtt hajtanak végre.
               Hatósági állatorvos
               Név (nagybetűkkel): Képesítés és beosztás:
               Dátum: Aláírás:
               Bélyegző:
            ”